JAS ผ่านคุณสมบัติเข้าร่วมประมูล 4G คลื่นความถี่ 1800 MHz
JAS ผ่านคุณสมบัติเข้าร่วมประมูล 4G คลื่นความถี่ 1800 MHz
15 ต.ค. 2558

บริษัท จัสมิน อินเตอร์เนชั่นแนล จำกัด (มหาชน) หรือ JAS ระบุว่า ตามที่บริษัท แจส โมบาย บรอดแบนด์ จำกัด ซึ่งเป็นบริษัทย่อยที่บริษัทถือหุ้นอยู่ 99.997% ได้ยื่นแบบคำขอรับใบอนุญาตให้ใช้คลื่นความถี่สำหรับกิจการโทรคมนาคม ย่าน 1800 MHz ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)นั้น
ทั้งนี้ บริษัท แจส โมบาย บรอดแบนด์ จำกัด เป็นผู้ผ่านการพิจารณาคุณสมบัติเป็นผู้เข้าร่วมการประมูลใบอนุญาตให้ใช้คลื่นความถี่ย่าน 1800 MHz ซึ่งจะจัดการประมูลขึ้นในวันพุธที่ 11 พฤศจิกายน 2558